Murray verskuif sy visier na grasbaan | Netwerk24
Andy Murray het die afgelope week aan die dubbelspel-kompetisie in die Italiaanse Ope in Rome deelgeneem. Foto: Getty Images
Die voormalige wêreldnommereen het in Maart laas in die Miami Ope, waar hy die besering opgedoen het, in 'n mededingende enkelspelwedstryd gespeel.
Hy het sy terugkeer die afgelope week in die dubbelspel-kompetisie in die Italiaanse Ope in Rome gemaak.
Die 34-jarige Skot, wat ook al lank met heupbeserings sukkel, is tans 123ste op die wêreldranglys.
Die plan was aanvanklik dat hy volgende week in Genève of Lyon in kleibaan-toernooie sy terugkeer op uitnodiging van die organiseerders sou maak.
Hy sou ook eers aan die Franse Ope deelneem, maar nou mik hy glo eerder volgende maand na die een of ander grasbaantoernooi.